title: Chuseu
text: Chuseu (en grafía SLA Juseu , en catalán Jusseu, en castellano Juseu) ye un lugar a 13 km de Graus y pertenexient a este municipio, situau en la comarca de Ribagorza. En 2019 teneba 18 habitants.
  
  Cheografía
  Chuseu ye a lo norte de la sierra de la Carrodilla. Bi ha una buena envista de la val de Sarrón.
  
  Toponimia
  Seguntes Coromines lo toponimo vien de IOVIS AEDES u templo de Chupiter:
  IOVIS AEDES > Jov seu > Chuseu.
  
  En las primeras mencions documentals en 987 escribiban n (jonsed, jonsed) en cuenta de u, se crei que como error de copista, pero que puet estar pa amagar lo recuerdo pagán y fer-lo más pareixiu a puesto con chuncos. En un texto de lo "Cartulario de Roda" de 1011-1017 se vei clarament Joveset.
  
  Molimentos
  Ilesia parroquial de Sant Chulián, sieglo XVIII.
  Restas d'un castiello-fortaleza.
  Ermita de Sant Salvador (uno de los epitetos de Chupiter yera SOTER salvador).
  
  Luengas y parlas 
  La parla tradicional de Chuseu ye l'aragonés baixo-ribagorzano, en grau abanzau de substitución por part de lo castellano. Lo baixo-ribagorzano de Chuseu ye en una zona de de transición estricta u microcheografica entre l'aragonés y catalán. Seguntes lo mapa feito por Artur Quintana i Font la linia Chuseu-Torres-Alins desparte a l'este parlas catalanas de transición enta l'aragonés y a l'ueste parlas aragonesas de transición enta lo catalán.
  
  En Chuseu y Aler lo participio de lo verbo ser ye en -ito, sito, relacionau con set de lo catalán nordoccidental de bell lugar d'Aragón u que muga con Aragón, y sit de lo maellán. En Chuseu y Torres bi ha ciertas palabras no diftongadas como espòna (pronunciada con o ubierta).
  
  Unatra cosa intresant de la parla de transición de Chuseu y d'atros lugars de la val de Sarrón, como Aler y Torres, ye que la terminación -rn de lo catalán se prenuncia -rt (fort, hivèrt, infèrt en cuenta de forn, hivern y infern).
  
  Fiestas
  Santo Cristo, 15 d'agosto.
  
  Referencias
  
  Chuseu
  Chuseu
  Localidaz d'a diocesi de Balbastro-Monzón en Ribagorza